section_heading: Stari vijek
paragraph_text: Iz važnog prometnog središta Narone vodila je ta cesta čija je gradnja počela za cara Augustina. Išla je trasom Nevesinjsko polje - Borci - Konjic - Sarajevsko polje. Većina dionica završena je za careva Tiberija i Klaudija. Pravcem preko Nevesinjskog polja JI-SZ prometnica je išla pravcem Zovi Do - Odžak - Drenovik - Kruševljani - Borci i dalje. Kod mosta Ovčijeg broda rimska je cesta prešla rječicu Zalomku, a od mosta se put granao prema Zalomu i Gacku, a drugi ka Drenoviku. U Drenoviku je bilo najveće rimsko naselje na području nevesinjske općine, postaja konzularnih beneficijara i stacionirana prva pomoćna legija (Legio prima Adiutrix). Sačuvan je 21 starorimski miljokaz marmor milliarium na području ove općine.<ref>(srp.) Turizam Nevesinje Rimskim putevima kroz Nevesinje (pristupljeno 20. travnja 2019.)